钦定古今图书集成/明伦汇编/皇极典/第273卷 > 陈
## 钦定古今图书集成/明伦汇编/皇极典/第273卷 > 陈

### 文帝天嘉元年诏敦俭素以励风俗

按《陈书文帝本纪》，天嘉元年八月戊子诏曰：“污樽土
鼓，诚则难追，画卵雕薪，或可易革。梁氏末运，奢丽已
甚，刍豢厌于胥吏，歌锺列于管库，牛木被朱丹之采，
车马饰金玉之珍，逐欲浇流，迁讹遂远。朕自诸生，颇
为内足，而家敦朴素，室靡浮华，观览时俗，常所扼腕。
今妄假时乘，临驭区极，属当沦季，思闻治道，菲食卑
宫，自安俭陋，俾兹薄俗，获反淳风。”维雕镂淫饰，非兵
器及国容所须，金银珠玉，衣服杂玩，悉皆禁断。

### 宣帝太建十四年后主即位诏严僭奢及左道之禁按陈书后主本纪太建十四年正月丁巳即皇帝位夏四月庚子诏曰朕临御区宇抚育黔𥟖方欲康济

浇薄，蠲省繁费，奢僭乖衷，实宜防断。应镂金银薄，及
“庶物化生土木人彩花之属”，及布帛幅尺，短狭轻疏
者，并伤财废业，尤成蠹患。又僧尼道士，挟邪左道，不
依经律。民闲淫祠祆书，诸珍怪事，详为条制，并皆禁
绝。